מאיר מדן

מאיר מדן (30 ביוני 1915 – 14 בספטמבר 1989) היה בלשן, חוקר השפה העברית והמסורה, מראשי תנועת ברית החשמונאים.

==ביוגרפיה==
נולד בקרקוב.<ref></ref> למד בבית הספר העברי בעיר. בשנת 1933 עלה לארץ ישראל ועבד לפרנסתו בבניין ובפרדס.<ref>מקור השם מדן הוא מקרקוב. Median הוא חוף ים. מאיר עברת את שמו בארץ ל'מדן', שהיה אחד מבני אברהם וקטורה.</ref> בשנת 1939 התמנה למזכיר המערכת של מילון בן-יהודה. במקביל שימש כמפקד מחוז ירושלים של תנועת הנוער הדתית ברית החשמונאים, וכמפקד בכיר באצ"ל תחת הנהגתו של דוד רזיאל. השכלתו הרחבה וידיעותיו הלשוניות סייעו לו בתרגום חומרי הדרכה צבאיים עבור האצ"ל, ובניסוח עקרונותיה האידאולוגיים של ברית החשמונאים.

ב-1943 השתתף בפגישה בין ראשי ברית החשמונאים לבין יצחק שמיר לאחר בריחתו מהכלא, בה התקבלה ההחלטה על הצטרפות אנשי התנועה ללח"י. מדן עצמו התמנה למפקד הלח"י בירושלים וכינויו המחתרתי היה גד. בשנת 1945 נישא ללאה, בתו של ישכר דב וייס. בתקופה זו היה פעיל בתנועת המרי העברי. ב-1947 נאסר על ידי הבריטים ונחקר בקישלה. בהמשך הועבר למחנה המעצר בלטרון, ושהה שם חודש עד לשחרורו. בין הפעילים לשחרורו היה גם נשיא האוניברסיטה העברית ד"ר יהודה מגנס, מראשי ברית שלום, וכן הרב אריה לוין. בתקופת המצור על ירושלים במלחמת העצמאות שימש כאחראי על מתן רישיונות יציאה מירושלים מטעם המושל הצבאי של העיר דב יוסף.

ב-1948 התמנה למזכיר ועד הלשון בירושלים, ועם ייסודה של האקדמיה ללשון העברית היה למזכירה המדעי. היה ממתקיני הנוסח של תנ"ך קורן וחבר מערכת דעת מקרא. מילונו "מאלף עד תו – מלון עברי שמושי" יצא לאור בשתי מהדורות. היה נחשב כבעל ידע רב בנוסחאות התפילות ובתולדותיהן, ורבים נועצו בו בעניינים אלו. ב-1980 פרש לגמלאות.

נפטר בי"ד באלול תשמ"ט לאחר מחלה, ונטמן בבית הקברות סנהדריה. בניו הם הרב יעקב מדן ראש ישיבת הר עציון והרב ברוך מדן המשמש כרב בישיבת עזתה.

==אילן יוחסין==

==לקריאה נוספת==
* שאול אבישי, ברית החשמונאים – במאבק לחירות ישראל, הוצאת מס, תשס"ז 
* מאיר מדן, זה היום – אנא ה, אגודת בית הכנסת הרמב"ן 1977 (קובץ דרשות)

===עליו===
* שרגא אברמסון, דברים לזכרו של מאיר מדן, בתוך: לשוננו לעם (שפט–שצ), אב, ה'תשמ"ח.

==קישורים חיצוניים==
* [https://web.archive.org/web/20100727155302/http://hebrew-academy.huji.ac.il/al_haakademya/haverim/haverimbeavar/Pages/meirmedan.aspx מאיר מדן], אתר האקדמיה ללשון העברית
* אלידע בר שאול, [http://myim.co.il/main.php?mod=newsOpen&articleID=86 מאיר עיני חכמים], אתר מעייני הישועה
* אלידע בר שאול, [https://web.archive.org/web/20131009200751/http://myim.co.il/main.php?mod=newsOpen&articleID=377 ר' שמעון 'החשמונאי'], מעייני הישועה
* 

===ממאמריו===
* [http://www.herzog.ac.il/tvunot/catalog-details.php?recordID=2261 ממאמרות לדיברות (עיון בדבריהם של שני מאורות גדולים)], אתר מכללת הרצוג
* [http://www.daat.ac.il/daat/kitveyet/mahanaim/tfilat-2.htm תפילת החסידים], אתר דעת
* [http://www.etzion.org.il/dk/1to899/387daf.htm אחידות התפילה א'], [http://www.etzion.org.il/dk/1to899/388daf.htm אחידות התפילה ב'], ישיבת הר עציון
* 
* [http://hebrew-academy.org.il/2013/10/17/על-הצורות-מועצה-מפלגה-ומחלקה-מתוך-על-ה/ על הצורות מועצה, מפלגה ומחלקה, מתוך: "על הוועדה לדקדוק של ועד הלשון"], לשוננו לעם, כרך ג חוברת ז (תשי"ב), עמ' 13–16, באתר האקדמיה ללשון העברית
* [http://hebrew-academy.org.il/2013/10/08/ערים-וחלקיהן-פרקי-לשון-לנוער/ ערים וחלקיהן: "פרקי לשון לנוער"], לשוננו לעם, כרך ה (תשי"ד), עמ' 14–18, באתר האקדמיה ללשון העברית

==הערות שוליים==

קטגוריה:אנשי העלייה החמישית
קטגוריה:בלשנים ולשונאים יהודים
קטגוריה:חוקרי מקרא ישראלים
קטגוריה:לוחמי האצ"ל
קטגוריה:לוחמי הלח"י
קטגוריה:ציונות דתית: אישים
קטגוריה:יוצרי פירוש דעת מקרא
קטגוריה:יהודים הקבורים בבית הקברות סנהדריה
קטגוריה:ישראלים שנולדו ב-1915
קטגוריה:ישראלים שנפטרו ב-1989